Diari Oficial de la Generalitat Valenciana


Sumari del DOGV 1380, del 13-09-1990 (1990/818688)

DECRET 144/1990, de 20 d'agost, del Consell de la Generalitat Valenciana, pel qual s'accepta la cessió, a títol gratuït, de la propietat d'un edifici amb una superfície construïda de 1.620 m2, situat al carrer Quart, núm. 22, de València, realitzada per l'esmentat Ajuntament.
------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/08/20/144/dof/vci/html**

### Dades del document

Número de DOGV
:   1380

Data del DOGV
:   13-09-1990

Secció del DOGV
:   DISPOSICIONS GENERALS

Número del document
:   1990/818688


Data del document
:   20-08-1990

Organisme emissor
:   Conselleria d'Economia i Hisenda

Tipus de document
:   Decret

Decret 144/1990, de 20 d'agost, del Consell de la Generalitat Valenciana, pel qual s'accepta la cessió, a títol gratuït, de la propietat d'un edifici al carrer Quart, núm. 22, d'una superfície construïda de 1620 m2, situat a València, realitzada pel dit Ajuntament.  
L?Ajuntament de València, en sessió plenària celebrada el dia 12 de juliol de 1990, va acordar la cessió gratuïta a la Generalitat Valenciana d'un immoble ubicat a València, del qual es propietari l?esmentat ajuntament.  
Dita cessió es realitza amb la finalitat que s'instal·le el Museu de la Cep i el Vi i la seu del Consell Regulador de la Denominació d'Origen «Valencià».  
A petició del Conseller d?Agricultura i Pesca s'iniciaren els tràmits legals oportuns per a l'acceptació i formalització de la cessió d'un edifici en el carrer Quart, núm. 22, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d?octubre, de patrimoni de la Generalitat Valenciana, correspon al Govern Valencià l'acceptació de la cessió gratuïta esmentada.  
En virtut d'això, a proposta del Conseller d'Economia i Hisenda i prèvia deliberació del Consell de la Generalitat Valenciana, en sessió celebrada el dia 20 d'agost de 1990,  
DECRETE:  
Article primer  
S'accepta la cessió, a títol gratuït, realitzada per l'Ajuntament de València del següent immoble:  
Casa situada a la ciutat de València, carrer Quart, demarcada amb el número vint-i-dos de l?illa de coses dos-cents quatre, la qual consta de pati, porteria i totes les altres dependències per al servei; de dos quadres i carrosseres, jardí i una escala principal que condueix al primer, segon i tercer pis, golfes i terrats. Medeix una superfície edificada de dos-cents cinquanta-cinc metres i quaranta decímetres quadrats, i la mesura del jardí és de dos-cents noranta metres quaranta-cinc decímetres quadrats. Fa partió, per la dreta, amb la cosa del Sr. José Vicente Ferrandis; per l?esquerra, amb la de la Sra. Concepció Ferrandis, i per darrere amb la cosa Hospici de la Misericòrdia. A la part destinada a jardí s'està construint una nau que ocuparà dos-cents metres quaranta-cinc decímetres quadrats, i formarà conjunt amb la planta baixa de la cosa.  
Article segon  
Aquesta cessió gratuïta de l?immoble referenciat resta condicionada als fets següents:  
- que es duguen a terme les obres de rehabilitació de l?immoble, que hauran de començar en el terme màxim d'un any, a partir de la data de la signatura de l?escriptura, i hauran d'estar realitzades en el terme de tres anys comptats des de l?inici d'aquestes.  
- que la rehabilitació del local vaja a càrrec del cessionari, prèvia obtenció de la corresponent autorització de la preceptiva llicència urbanística.  
- que la destinació es mantinga durant els trenta anys següents.  
Article tercer  
La propietat de l?immoble haurà d'incorporar-se a l?Inventari General de Béns i Drets de la Generalitat Valenciana i inscriure?s al seu nom en el Registre de la Propietat.  
DISPOSICIO FINAL:  
La Conselleria d'Economia i Hisenda durà a terme els tràmits necessaris per a l'efectivitat del tot el que es dispose en aquest decret.  
València, 20 d'agost de 1990.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI